દેશ માટે કઈંક કરવાની ભાવના દરેક દેશવાસીઓમાં પડેલી હોય જ છે. પરંતુ ક્યારેક કોઈ પરિસ્થિતિને કારણે,સમયના અભાવને કારણે,ક્યારેક યોગ્ય વૈચારિક વાતાવરણના અભાવના કારણે તેના પર ધૂળ જામી જાય છે.પરંતુ જયારે દેશ પ્રત્યે પૂર્ણ સમર્પિત એવા કોઈ વ્યક્તિત્વના પ્રગાઢ દેશપ્રેમની ચિનગારીનો સ્પર્શ થાય ત્યારે આ દેશપ્રેમ ફરીથી જાગૃત થઇ જાય છે.ગાંધીજી,સરદાર વલ્લભભાઈ પટેલ,સુભાષચંદ્ર બોઝ, લાલબહાદુર શાસ્ત્રી,ડો.હેડગેવાર,ડો.શ્યામાપ્રસાદ મુખરજી,પંડિત દીનદયાળ ઉપાધ્યાય,અટલબિહારી બાજપાયી વગેરે જેવા દેશને સમર્પિત લોકનેતાઓના દેશપ્રેમની ચીનગારીના સ્પર્શે હજારો લોકોમાં દેશપ્રેમની આગને પ્રજ્જવલિત કરી દીધી હતી.આવા વિરાટ વ્યક્તિઓના જીવન-કવનમાંથી પ્રેરણા લઇ આપણે પણ આપણી દેશભક્તિની ચિનગારીને ફરીથી પ્રજ્વલિત કરી રાષ્ટ્ર્સેવાના યજ્ઞમાં આહુતિ આપી રાષ્ટ્રનિર્માણના કાર્યમાં સહભાગી બનીએ તે જ અભ્યર્થના..ભારત માતા કી જય – વન્દેમાતરમ